LAITESUKELLUKSEN PERUSKURSSI SIIRTOPAPEREILLA – PADI OPEN WATER DIVER REF (24.11, 27.11, 29.11)
OPEN WATER DIVER REFERRAL Haluatko oppia sukeltamaan ja kokea seikkailuja vedenalaisessa maailmassa? Oletko haaveillut leijuvasi painottomana värikkäiden korallien, kimaltavien kalaparvien tai kenties Suomalaisten järvien maisemissa ahventen keskellä? Tule kanssamme PADI Open Water Diver kurssille! PADI:n OWD-kurssi on maailman suosituin ja tunnustetuin laitesukelluksen peruskoulutusohjelma. Kurssin ovat käyneet jo miljoonat sukeltajat ympäri maailmaa. Haluatko sinä olla yksi heistä ja liittyä sukeltajien ihmeelliseen maailmaan? OWD REF-kurssiin kuuluu itseopiskeluosio ja allasharjoituksia. Näiden harjoitusten jälkeen saat PADI Open Water Diver referral – siirtopaperit, jolloin voit sorittaa kurssin avovesiharjoitteet missä tahansa PADI keskuksessa ympäri maailman! Kurssin aikataulu: Orientaatioilta + uinnit Ti 24.11.2026 klo. 17:00-n.19:30 Liikuntamylly, Jauhokuja 3 Allasharjoitukset Pe 27.11.2026 klo 16:00-n.22:00 Su 29.11.2026 klo 10:00-n.16:00 Mielellään jatkamme kanssasi myös avovesisukelluksille täällä Suomen vesillä (lisäveloitus), tällöin kurssi jatkuu ensi kevään aikana. KURSSIN HINTA SISÄLTÄÄ: • PADI Open Water Diver oppimateriaalin itseopiskeluun (eLearning) • Yksi orientaatioilta + uinnit • Kaksi erillistä allasharjoitusta • Kurssilla tarvittavat sukellusvarusteet (pois lukien omat perusvälineet) • Ilmantäytöt säiliöihin kaikille sukelluksille • DAN-sukeltajavakuutuksen kurssin ajaksi. • Pätevät ja ammattimaiset sukelluskouluttajat • PADI Open Water Diver siirtopaperit Vaatimukset: Vähintään 12 vuoden ikä, olet perusterve ja omaat kohtuullisen uimataidon (200m+kellunta) Kurssille tarvitset: • Terveysselvitys: Täytä tästä. Huomioithan että mikäli terveysselvityslomakkeelle tulee ”Kyllä” – vastauksia, tarvitsemme tällöin lääkäriltäsi kirjallisen todistuksen, ettei sinulla ole terveydellistä estettä osallistua laitesukelluskurssille. • Omat perusvälineet (Maski, snorkkeli, räpylät, -avokantaisiin räpylöihin myös tossut ) Mikäli sinulla ei vielä ole omia perusvälineitä voit hankkia ne oppilasalennuksella myymälästämme! Teoriaosuus: Teoriaosuuteen pääset tutustumaan jo ennakkoon helposti omalla tietokoneellasi. Itseopiskelumateriaalin saat kurssin varauksen yhteydessä. Kurssi aloitetaan orientaatioillalla ja uinneilla. Illan aikana opit laitesukeltamiseen liittyvistä varusteista, paineen vaikutuksesta, turvallisuussäännöistä, vedenalaisesta ympäristöstä ja paljon muusta. Allasharjoitukset: Allasharjoitukset tehdään Liikuntamyllyn. Liikuntamyllyn allas on matala (1.85m) ja lämmin, joten siellä on helppo ja miellyttävä aloittaa harjoittelemaan laitesukellusta. Peruutusehdot: Mikäli kurssi perutaan alle 14vrk ennen sovittua ajankohtaa, veloitamme 50% kurssin hinnasta. Mikäli kurssi perutaan alle 7vrk ennen sovittua ajankohtaa, veloitamme koko kurssin hinnan. Kurssi toteutuu jos ryhmässä on vähintään 3 oppilasta.